नई दिल्ली। सहारा समूह को सुप्रीम कोर्ट से थोड़ी राहत मिल गई है। शीर्ष अदालत ने बुधवार को निवेशकों के 24,000 करोड़ रुपये सूद समेत वापस करने के लिए समूह की दो कंपनियों को दो महीने का समय दे दिया है। मुख्य न्यायाधीश अल्तमश कबीर की अध्यक्षता वाली पीठ ने सहारा की अपील पर सुनवाई करते हुए कंपनी को 5,120 करोड़ रुपये तत्काल बाजार नियामक सेबी को देने का आदेश दिया। साथ ही कहा कि इसके बाद कंपनी बाकी बची रकम में 10,000 करोड़ की पहली किस्त जनवरी के पहले हफ्ते में और बकाया रकम दूसरी किस्त के तौर पर फरवरी के पहले सप्ताह में सेबी को देगी। पीठ ने कहा कि दोनों कंपनियां 15 दिन के भीतर निवेशकों से जुड़े सारे दस